b'\n_START_ARTICLE_\nKalio salietra\n_START_SECTION_\nSavyb\xc4\x97s\n_START_PARAGRAPH_\nKalio salietra turi ortorombin\xc4\x99 kristalin\xc4\x99 strukt\xc5\xabr\xc4\x85 kambario temperat\xc5\xabroje, kuri pasikei\xc4\x8dia \xc4\xaf trigonalin\xc4\x99 sistem\xc4\x85 esant 129\xc2\xa0\xc2\xb0C._NEWLINE_Kalio salietra yra vidutini\xc5\xa1kai tirpi vandenyje, bet jos tirpumas did\xc4\x97ja kylant temperat\xc5\xabrai. Vandeninis tirpalas yra beveik neutralus, jo pH yra 6,2, 14\xc2\xa0\xc2\xb0C 10\xc2\xa0% komercini\xc5\xb3 milteli\xc5\xb3 tirpale. Tai n\xc4\x97ra labai higroskopin\xc4\x97 med\xc5\xbeiaga, ji sugeria apie 0,03\xc2\xa0% vandens esant 80\xc2\xa0% santykiniui dr\xc4\x97gnumui. Kalio salietra netirpsta alkoholyje ir nenuodinga.\n_START_SECTION_\nTr\xc4\x85\xc5\xa1os\n_START_PARAGRAPH_\nKalio salietra naudojama tr\xc4\x85\xc5\xa1ose, kaip kalio ir azoto \xc5\xa1altinis. Ji ypa\xc4\x8d tinka naudoti vaisiaus ar \xc5\xa1aknies augimo metu, kai augalas pasisavina daug kalio.'